THANI กำไร Q2 โต 19% มาที่ 258 ลบ. หลังรายได้ทะลุ800ลบ.
THANI กำไร Q2/60 โต 19% มาที่ 258 ลบ. จากปีก่อน 216.62 ลบ. ขณะที่ช่วง 6 เดือน 
15 ส.ค. 2560

บริษัท ราชธานีลิสซิ่ง จำกัด (มหาชน) หรือ THANI รายงานผลการดำเนินงานประจำไตรมาส 2/60 สิ้นสุดวันที่ 30 มิ.ย.60 และงวด 6 เดือน 2560 (งบเฉพาะกิจการ) มีกำไรสุทธิดังนี้

โดยกำไรสุทธิสำหรับไตรมาสที่สองของปี 2560 มีจำนวน 258ล้านบาท เพิ่มขึ้นจากงวดเดียวกันเมื่อปีก่อนจำนวน 41.38 ล้านบาท หรือร้อยละ 19.10 โดยมีรายได้รวมจำนวน 810.30 ล้านบาท เพิ่มขึ้นจำนวน 69.52 ล้านบาท หรือร้อยละ 9.38
ขณะที่ค่าใช้จ่ายทางการเงินมีจำนวน 227.06 ล้านบาท ลดลง 10.52 ล้านบาท หรือ ร้อยละ 4.43 จากการจัดหาแหล่งเงินกู้ยืมเพิ่มเติมเพื่อรองรับการให้สินเชื่อของบริษัท สำหรับค่าใช้จ่ายหนี้สูญและหนี้สงสัยจะสูญมีจำนวน 146.58 ล้านบาท เพิ่มขึ้นจากงวดเดียวกันของปีก่อนจำนวน 22.68 ล้านบาท หรือ เพิ่มขึ้นร้อยละ 18.31 เนื่องจากการตั้งสำรองตามปกติของบริษัท และการพิจารณาตั้งสำรองทั่วไปเพิ่มเติม เพื่อรองรับการเปลี่ยนวิธีการตั้งสำรองตามมาตรฐานการบัญชีแบบใหม่